
1. Asjaolud ja menetluse käik

28.08.2015.a. esitas OÜ Bengts Tivoli, äriregistri kood 12081972, Narva Linnavalitsusele avaliku ürituse loa taotluse.

OÜ Bengts Tivoli kavandab viia läbi 03.09.2015.a. – 06.09.2015.a. Narva linnas avaliku  ürituse „Bengts Tivoli on Tour 2015“. Ürituse läbiviimise kohaks on 26. Juuli 1a. Ürituse läbiviimiseks tuuakse mobiilsed karussellid ja paigaldatakse mitmeid meelelahutuslikku osavus- ja õnnemänge. Avaliku üritusega kaasneb kõrgendatud turvarisk seoses lisainventari paigaldamisega. Korra tagamiseks sõlmitakse turvateenuse osutamise leping. Ürituse läbiviimine on kooskõlastatud Politsei- ja Piirivalve Ametiga ning Päästeametiga.
 
1. Õiguslikud alused

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus   
       lahendab ja korraldab kohaliku elu küsimusi, mis volikogu määruste või otsustega või   
       valla või linna põhimäärusega on pandud täitmiseks valitsusele.

2.2.Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse  
      korraldamise ja pidamise kord ” § 6 lõikele 1 ürituse loa andmise või sellest keeldumise 
      otsustab linnavalitsus ning § 2 lõikele 3 vormistatakse avaliku ürituse luba Narva  
      Linnavalitsuse korraldusena, millega antakse avaliku ürituse korraldajale luba avaliku 
      ürituse korraldamiseks ja läbiviimiseks.

1. Otsus
0. Rahuldada OÜ Bengts Tivoli  taotlus avaliku ürituse  läbiviimiseks. 
0. Avaliku ürituse korraldajaks on OÜ Bengts Tivoli, äriregistri kood 12081972, Jõe 9-11, Tallinn 
0. Ürituse läbiviimise kohaks on 26 Juuli 1a.
0. Avalik üritus on mitmepäevane ja algab 03.09.2015 ning lõpeb 06.09.2015. Igapäevane programm 03.09.2015 ning 04.09.2015 algab kell 15.00 ning lõpeb kell 22.00. 05.09.2015 ning  06.09.2015 algab kell 12.00 ja lõpeb kell 22.00.
0. Avalikul üritusel ei toimu alkohoolsete jookide müük. 
0. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

1. Rakendussätted
0. Arhitektuuri- ja Linnaplaneerimise Ametil teha korraldus asjaosalistele teatavaks. 
0. Korraldus jõustub seaduses sätestatud korras.
0. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

